Annus I. - Vol. I. Die 1 Augusti 1909. Num. 14. 


ACTA APOSTOLICAE SEDIS 


COMMENTARIUM OFFICIALE 


ACTA PII PP. X 


LITTERAE APOSTOLICAE 
I 


ECCLESIA 8S. IUSTINAE VIRGINIS ET MARTYRIS IN CIVITATE PATAVINA EVE- 
HITUR AD DIGNITATEM BASILICAE MINORIS. 


PIUS PP. X 


Ad perpetuam rei memoriam. — Neminem latet inter sanctiores illu- 
strioresque catholici orbis ecclesias, iure meritoque esse accensendum ce- 
leberrimum templum, quod in honorem sanctae Iustinae virginis et mar- 
tyris extat Patavii, et ab immemorabili, sicut constat ex scriptis atque 
@ populari traditione, basilicae titulo gaudet. Etenim eadem ecclesia tum 
structurae praestantia, tum artium monumentis, tum religiosis thesauris 
quibus pollet, digna habita fuit quae, inter ampliores mundi basilicas in- 
scripta, undecimum obtineret in vaticano templo locum. Haec etiam ec- 
clesia, historicis memoriis summopere insignis, merito potest incunabu- 
lum catholicae fidei in civitate Patavina appellari. Eadem perillustribus 
ornatur Sanctorum exuviis, quas inter sunt corpora sancti Prosdocimi, 
primi Antistitis Patavini ac discipuli sancti Petri apostoli, sancti Mat- 
thiae apostoli, sancti Lucae evangelistae, et sanctae Iustinae virginis et 
martyris Patavinae, itemque innumerorum Sanctorum memoria nobili- 
tatur, quorum lypsana congesta iacent in coemeterio sive puteo sanc- 
torum Martyrum, qui Christi fidem effuso sanguine asseruerunt. Denique 
meminisse iuvat extare in eodem templo Constantinopolitanae Virginis 
sacellum, sic appellatum ab imagine Deiparae, quam divinitus servatam 
ab incendio iconoclastarum divus Urius presbyter Constantinopoli addu- 
xit Patavium, et quam antiqua civium religione spectatam, nuper die 

xxi elapsi mensis Maii 8S. R. E. Cardinalis Cavallari, Venetiarum Pa- 
triarcha, ad hoc per Nos delegatus, universo adstante Veneto Episcopatu, 
solemni ritu diademate auxit. Haec quidem animo repetentes libentissime 
excepimus exhibitas Nobis preces ab Antistite Patavino, quibus idem 
Episcopus Nos flagitabat, ut perillustri illi templo, basilicae minoris titu- 
lum apostolica auctoritate addere dignaremur. Quare ex certa scientia ac 
matura deliberatione Nostris, deque apostolicae Nostrae potestatis ple- 
nitudine, praesentium vi, perpetuumque in modum, ecclesiam sanctae 
Iustinae virginis et martyris in Patavina civitate sitam, basilicam mino- 
rem declaramus, constituimus, illique honores omnes, facultates ac prae- 
rogativas concedimus, quae minoribus almae huius Urbis basilicis de iure 
competunt. Decernentes, praesentes litteras firmas, validas atque efficaces 
semper existere et fore, suosque plenarios et integros effectus sortiri et 
obtinere, illisque, ad quos spectat et in posterum spectabit, in omnibus 
et per omnia plenissime suffragari, sicque in praemissis per quoscumque 
iudices ordinarios vel delegatos iudicari et definiri debere, atque irritum 
esse et inane, si secus super his a quoquam, quavis auctoritate, scienter vel 
ignoranter contigerit attentari. Non obstantibus constitutionibus et ordina- 
tionibus apostolicis, etiam speciali et individua mentione ac derogatione 
dignis, ceterisque omnibus in contrarium facientibus quibuscumque. 

Datum Romae apud 8S. Petrum sub anulo Piscatoris, die xxv Iunii 
McMIX, Pontificatus Nostri anno sexto. 


L. BS. R. CARD. MERRY DEL VAL, a secretis Status. 


Il 


INDULGENTIA CONCEDITUR RECITANTIBUS IACULATORIAM PRECEM IN HO- 
NOREM SSMI SACRAMENTI. 


PIUS PP. X 


Ad perpetuam rei memoriam. — Cum Nobis ex nativo supremi Apo- 
stolatus officio, nihil antiquius sit, quam, ut fidelium pietas erga Sacra- 
mentum divini amoris magis ac magis amplificetur, pias preces quae 
christianorum animos excitant, ad tantum Mysterium rite recolendum, 
caelestium munerum, quorum dispensationem Altissimus Nobis concre- 
didit, accessione pro re ac tempore locupletare satagimus. Hoc ducti 
consilio, de apostolica Nostra auctoritate, praesentium tenore, universis 
christifidelibus ex utroque sexu, qui ubique terrarum, et quocumque idio- 
mate, dummodo versio fidelis sit, contrito saltem corde ac devote sequen- 

tem iaculatoriam precem recitent: O Iesu in sanctissimo Sacramento, mi- 
serere nobis, quoties id agant, toties in forma Ecclesiae consueta, de nu- 
mero poenalium dierum centum expungimus. Porro largimur fidelibus 
ipsis, si. malint, liceat partiali eadem indulgentia functorum vita labes 
poenasque expiare. Praesentibus perpetuo valituris. Sed praecipimus ut 
authenticum praesentium litterarum exemplar transmittatur ad 8. 8S. Of- 
ficii Congregationem, secus praesentes nullae sint: simulque ut praesentium 
litterarum exemplis etiam impressis, manu alicuius notarii publici sub- 
scriptis, et sigillo personae in ecclesiastica dignitate constitutae muni- 
tis, eadem prorsus fides adhibeatur ipsis praesentibus, si forent exhibitae 
vel ostensae. 

Datum Romae apud 8. Petrum sub anulo Piscatoris, die v1 Iulii McMIx 
Pontificatus Nostri anno sexto. 


L. #8. R. CARD. MERRY DEL VAL, a secretis Status. 


S. CONGREGATIO. S. OFFICI 


INDULGENTIA ADNECTITUR CUIDAM ORATIUNCULAE AD IESUM. 


Die 1 Iulii 1909. 


SSmus D. N. D. Pius div. prov. PP. X, in audientia R. P. D. Ad- 
sessori S. Officii impertita, universis christifidelibus sequentem oratiun- 
culam Jesu Christe, Fili Dei vivi, lux mundi, te adoro, tibi vivo, tibi mo- 
rior. Amen, corde saltem contritis ac devote recitantibus, indulgentiam 
centum dierum, semel in die lucrandam, defunctis quoque adplicabilem, 
benigne concessit. Praesenti in perpetuum valituro, absque ulla Brevis 
expeditione. Contrariis quibuscumque non obstantibus. 


L. #8 8. A. Can. Giambene, Substitutus pro Indulgentiis. 

INDULGENTIA CONCEDITUR RECITANTIBUS QUANDAM ORATIONEM PRO CON- 
VERSIONE IMPERII IAPONENSIS. 


Die 8 Iulii 1909. 


Sanctissimus D. N. D. Pius div. prov. PP. X, in audientia R. P. D. 
Adsessori 8. Officii impertita, indulgentiam trecentorum dierum, defun- 
ctis quoque adplicabilem atque semel in die lucrandam, benigne conces- 
sit universis christifidelibus corde saltem contrito ac devote recitantibus 
sequentem orationem pro conversione Imperii Iaponensis: O Maria, ful- 
gida Stella matutina, quae iam primum terris apparens, proximum Solis 
iustitiae et veritatis ortum significasti, Imperii Iaponensis civibus suaviter 
illucescere dignare, ut mox discussis mentium tenebris, Lucis aeternae Can- 
dorem, Filium tuum, Dominum nostrum Iesum Christum fideliter agno- 
scant. Amen. Praesenti in perpetuum valituro, absque ulla Brevis expe- 
ditione. Contrariis quibuscumque non obstantibus. 


L. oS. A. Can. Giambene, Substitutus pro Indulgentiis. 


S. CONGREGATIO CONSISTORIALIS 


ROMANA 


DE COMPETENTIA CIRCA COMPOSITIONES ECCLESIASTICAS. 


Die 8 Iuliit 1909. 


In Congregatione generali, die 8 Iulii 1909 habita, propositum fuit 
etiam sequens dubium: Utrum facultas admittendi ad compositionem eos, 
qui bona ecclesiastica quaecumque occuparunt, aut detinent, privative tri- 
buenda sit sacrae Congregationi Concilii, an potius, quando agitur de bonis 
ad Ordines aut religiosas familias pertinentibus, eadem facultas reservanda 
sit sacrae Congregationi de Religiosis. 

Hac super re rogatus fuit de suo voto unus ex Consultoribus, qui, 
inter alia, animadvertit, Ecclesiam in concedendis compositionibus in- 

tendere primario, quo consulat conscientiae ac spirituali fidelium saluti, 
et, nonnisi secundario, bono temporali piarum causarum, ecclesiarum et 
Ordinum religiosorum, quibus bona ipsa spectant; harum autem cau- 
sarum iuribus satis provideri ex eo quod compositio non conceditur, nisi 
requisito singulis vicibus ipsarum consensu, eoque ab ipsis concesso vel 
saltem a SSmo suppleto. 

His aliisque sedulo perpensis, Emi Patres sacrae Congregationis Con- 
sistorialis supra relato dubio respondendum censuerunt: affirmative ad 
primam partem, negative ad secundam. 

Facta vero insequenti die relatione SSmo, ipse memoratam resolutio- 
nem ratam habuit et confirmavit. 


L. 8. Carolus Perosi, Substitutus. 


Il 


Ut infra relatum decretum SS. Rituum Congregationis de usu linguae 
slavonicae in sacra liturgia omnibus pateat, atque ab omnibus, ad quos 
spectat, praesertim ecclesiasticis utriusque cleri viris, quocumque sublato 
praetextu, sancte religioseque sub gravi obedientiae vinculo observetur, 
sacra Congregatio Consistorialis de speciali mandato SSmi D. N. Pii Pa- 
pae X illud inserendum iubet in Commentario Officiali de Apostolicae Se- 
dis actis. 

Datum Romae ex aedibus sacrae Congregationis Consistorialis, die 
22 Tulii 1909. 


L. RS. Carolus Perosi, Substitutus. 


DECRETUM 


DE USU LINGUAE SLAVONICAE IN SACRA LITURGIA. 


Acres de liturgico palaeoslavi seu glagolitici sermonis usu controver- 
sias, quae diu iam in provinciis Goritiensi, Iadrensi et Zagrabiensi dioe- 
ceses plures commoverunt, compositas atque adeo sublatas omnino esse 
oportuit, post ea quae sacrum hoc Consilium itemque illud extraordina- 
riis Ecclesiae negotiis praepositum, Pontificis Maximi nomine et auctori- 
tate, decreverat. Sed tamen nondum ipsas conquievisse dolendum est; 
siquidem hic sermo etiamnunc multifariam eontra praescriptum usurpa- 

tur in perfunctione sacrorum; id quod non modo magnam affert et admi- 
rationem et offensionem pietati publicae, verum, cum gravi etiam carita- 
tis pacisque christianae detrimento, Christi fideles fidelibus, vel intra 
domesticos parietes, hostiles facit. 

Tanta obtemperationis debitae oblivio quantae sit aegritudini SSmo 
D. N. Pio PP. X, facile aestimari potest; isque, apostolici officii sui esse 
intelligens, huiusmodi controversiis imponere finem, nuper huic sacrae 
Congregationi mandavit, ut, datis ad Rmos Archiepiscopos, Episcopos 
et Ordinarios ceteros provinciarum memoratarum litteris, quaecumque 
decreto diei 5 Augusti 1898 aliisque deinceps praescripta fuissent, omnia, 
nonnullis opportune mutatis, revocaret, eaque sancte inviolateque, onerata 
ipsorum Antistitum conscientia, observari iuberet. 

Primum igitur, quum eo ipso decreto cautum fuerit, ut Ordinarii 
singuli indicem conficerent atque exhiberent omnium suae dioecesis ec- 
clesiarum, quas certum esset privilegio linguae glagoliticae in praesens 
uti; quumque ei praescriptioni satisfactum non sit, quippe talis index, 
licet studiose expetitus, desideratur tamen adhuc, eumdem sacra haec 
Congregatio praecipit ut Ordinarii omnes intra mensem Iulium anni pro- 
ximi Apostolicae Sedi exhibeant, his quidem legibus confectum: 

ut eae dumtaxat ecclesiae, tamquam hoc privilegio auctae, noten- 
tur, in quibus non coniectura aliquaé sed certis monumentis ac testibus 
constiterit, linguam glagoliticam ab anno 1868 ad praesens tempus sine 
intermissione in sacris peragendis adhibitam esse; 

ut, eiusdem privilegii nomine, nullae istis adscribantur ecclesiae, ubi 
in solemnibus Missis latina lingua celebrandis Epistolam et Evangelium 
cantari glagolitice mos fuerit, eoque minus ubi ista sermone croatico vul- , 
gari canantur. 

Praeterea sacra haec Congregatio, quae infra scripta sunt, approban- 
te item Summo Pontifice, religiosissime observanda edicit: 

I. Quandoquidem Apostolica Sedes de usu glagoliticae linguae litur- 
gico opportunum factu censuit, certis terminare finibus quod olim in- 
dulserat, usus huiusmodi considerari et haberi ab omnibus debet ut pri- 
vilegium locale, quibusdam adhaerens ecclesiis, minime vero ut personale, 
quod ad nonnullos sacerdotes pertineat. Quamobrem sacerdotes, qui pa- 
laeoslavicae dictionis periti sint, eam adhibere non poterunt, Sacrum 
facientes in ecclesia, quae hoc privilegio careat. 

Il. Semel confecto et publicato ecclesiarum privilegiatarum indice, 
nulli prorsus licebit in aliis ecclesiis, quacumque causa aut praetextu, 
linguam palaeoslavicam in sacram liturgiam inducere. Si quis vero, sae- 
cularis aut regularis sacerdotes, secus fecerit, aut id attentaverit, ipso 

facto a celebratione Missae ceterorumque sacrorum suspensus maneat, 
donee ab Apostolica Sede veniam impetrabit. 

III. In ecclesiis, quae privilegio fruuntur, Sacrum facere et Officium 
persolvere publica et solemni ratione, permissum exclusive erit palaeo- 
slavico idiomate, quacumque seclusa alterius linguae immixtione, salvis 
tamen praescriptis ad § XI huius decreti. Libri autem ad Sacra et ad 
Officium adhibendi characteribus glagoliticis sint excusi atque ab Apo- 
stolica Sede recogniti et approbati: alii quicumque libri liturgici, vel alio 
impressi charactere, vel absque approbatione Sanctae Sedis, vetiti omnino 
sint et interdicti. 

IV. Ubicumque populus sacerdoti celebranti respondere solet, aut 
nonnullas Missae partes canere, id etiam nonnisi lingua palaeoslavica, 
in ecclesiis privilegiatis fieri licebit. Idque ut facilius evadat, poterit 
Ordinarius, fidelibus exclusive permittere usum manualis libri latinis 
characteribus, loco glagoliticorum, exarati. 

V. In praefatis ecclesiis, quae concessione linguae palaeoslavicae indu- 
bitanter fruuntur, Rituale, slavico idiomate impressum, adhiberi poterit in 
Sacramentorum et Sacramentalium administratione, dummodo illud fuerit 
ab Apostolica Sede recognitum et approbatum. 

VI. Sedulo curent Episcopi in suis Seminariis studium provehere cum 
latinae linguae, tum palaeoslavicae, ita ut cuique dioecesi necessarii sacer- 
dotes praesto sint ad ministerium in utroque idiomate. 

VII. Episcoporum officium erit, ante ordinationem sacram, designare 
clericos, qui latinis vel qui palaeoslavicis ecclesiis destinentur, explorata 
in antecessum promovendorum voluntate et dispositione, nisi aliud exigat 
ecclesiae necessitas. 

VIII.. Si quis sacerdos, addictus ecclesiae, ubi latina adhibetur lingua, 
alteri debeat ecclesiae inservire, quae palaeoslavici fruitur idiomatis pri- 
vilegio, Missam solemnem ibi celebrare Horasque canere tenebitur lingua 
palaeoslavica: attamen illi fas erit privatim Sacra peragere et Horas ca- 
nonicas persolvere latina lingua. 

Sacerdos vero, palaeoslavici idiomatis ecclesiae adscriptus, cui forte 
latinae ecclesiae deservire contigerit, non solemnem tantummodo, sed 
privatam etiam Missam celebrare itemque Horas canere tenebitur latina 
lingua; relicta illi solum facultate Officium privatim persolvendi glagolitice. 

IX. Licebit pariter sacerdotibus, latini eloquii ecclesiae inscriptis, in 
aliena ecclesia, quae privilegio linguae palaeoslavicae potitur, Missam 
privatam celebrare latino idiomate. Sacerdotes vero, linguae palaeosla- 
vicae ecclesiis addicti, eodem hoc idiomate ne privatum quidem Sacrum 
facere poterunt in ecclesiis, ubi latina lingua adhibetur. 

X. Ubi usus invaluit in Missa solemni Epistolam et Evangelium sla- 
vice canendi, post eorumdem cantum latino ecclesiae ipsius idiomate 
absolutum, huiusmodi praxis servari poterit. In Missis autem parochiali- 
bus erit post Evangelii recitationem illud perlegere vulgari idiomate, ad 
pastoralem fidelium instructionem. 

XI. In ipsis paroeciis, ubi viget linguae palaeoslavicae privilegium, si 
quis fidelis ostenderit se cupere aut velle, ut Baptismus vel Sacramenta 
cetera, Matrimonio non excepto, sibi suisve administrentur secundum 
Rituale romanum latinum, et quidem publice, eddemque lingua habean- 
tur rituales preces in sepultura mortuorum, huic desiderio aut voluntati 
districte prohibentur sacerdotes ullo pacto obsistere. 

XII. In praedicatione verbi Dei, aliisve cultus actionibus quae stricte 
liturgicae non sunt, lingua slavica vulgaris adhiberi permittitur ad fide- 
lium commodum et utilitatem, servatis tamen generalibus decretis huius 
sacrae Rituum Congregationis. 

XIII. Episcopi illarum regionum, ubi eadem in usu est lingua ver- 
nacula, studeant uniformi curandae versioni precum et hymnorum, quibus 
populus indulget in propria ecclesia: ad hoc ut qui ex una ad aliam trans- 
eunt dioecesim vel paroeciam, in nullam offendant precationum aut can- 
ticorum diversitatem. 

XIV. Pii libri, in quibus continetur versio vulgata liturgicarum precum, 
ad usum tantummodo privatum christifidelium, ab Episcopis rite recogniti 
sint et approbati. 

Datum Romae ex Secretaria sacrorum Rituum Congregationis, die 
18 Decembris anno 1906. 


S. Carp. CRETONI, 8S. R. C. Praefectus. 


L. 48 8. 
t D. Panici, Archiep. Laodicen., 8. R. C. Secretarius. 

S. CONGREGATIO DE PROPAGANDA FIDE 


I 
DECRETUM 


QUO ERIGITUR PRAEFECTURA APOSTOLICA SUB TITULO MAGNI NAMAQUALAND. 


In generalibus comitiis huius S. Congregationis de Propaganda Fide, 
habitis die 28 superioris mensis Iunii, examini subiecta fuit postulatio 
Rmi Vicarii apostolici Fluminis Orange in Africa australi, ut territorium 
dictum Grand Namaqualand, ditioni Imperii Germanici subiectum et suo 
Vicariatui adnexum, ab hoc seiungeretur et in independentem Praefec- 
turam apostolicam erigeretur. Confinia autem praefati territorii haec 
sunt, nempe: ad Septentrionem gradus 23 latitudinis australis, ea lege 
ut civitas Rehoboth cum suo territorio ad novam pertineat Missionem; 
ad Orientem gradus 20 longitudinis orientalis Greenwich; ad Occidentem 
Oceanus; et ad Meridiem flumen Orange. Porro Emi Patres, re mature per- 
pensa, censuerunt supplicandum Summo Pontifici, ut praefata regio, limi- 
tibus supra descriptis, in Praefecturam apostolicam sub titulo Magni 
Namaqualand erigatur, curisque missionariorum Instituti Oblatorum 
S. Francisci Salesii concredita servetur. 

Quam Emorum Patrum sententiam per infrascriptum huius 8. Con- 
gragationis Secretarium, in audientia hesterna die habita, SSmo D. N. 
Pio div. prov. PP. X relatam, Sanctitas Sua benigne adprobare ratam- 
que habere dignata est, praesensque ad id S. Congregationis decretum 
confici mandavit. 

Datum Romae ex aedibus S. C. de Propaganda Fide, die 7 Iulii 1909, 


Fr. H. Carp. Gotti, Praefectus. 
L. 8 8. 
Aloisius Veccia, Secretarius. 
Il 
DECRETUM 


QUO VICARIATUI APOSTOLICO FLUMINIS ORANGE ADDUNTUR QUATUOR Die 
STRICTUS. 


Cum in generalibus comitiis huius S. Congregationis de Propaganda 
Fide, habitis die 28 superioris mensis Iunii, Emi Patres statuissent, re- 

gionem dictam Grand Namaqualand separandam esse a Vicariatu apo- 
stolico Fluminis Orange et in Praefecturam apostolicam independentem 
erigendam: simul censuerunt, addendos esse praefato Vicariatui Fluminis 
Orange sequentes quatuor Districtus: nempe Kenhardt, Van Rhyns Dorp 
et Fraserburg, qui pertinent ad Vicariatum apostolicum Districtus occi- 
dentalis Promontorii Bonae Spei, et Gordonia, qui pertinet ad Vicaria- 
tum apostolicum de Kimberley in Orangia. 

Quam Emorum Patrum sententiam per infrascriptum huius 8. Con- 
gregationis Secretarium, in audientia hesterni diei, SSmo D. N. Pio div. 
prov. PP. X relatam, Sanctitas Sua in omnibus adprobare ratamque 
habere dignata est: praesensque ad id sacrae Congregationis decretum 
confici mandavit. 

Datum Romae ex aedibus 8. C. de Propaganda Fide, die 7 Iulii 1909. 


Fr. H. M. Carp. Gortt, Praefectus. 
L. 


Aloisius Veecia, Secretarius. 


S. CONGREGATIO RITUUM 


RUBRICA ADDENDA IN MISSAII ROMANO. 


Dominica infra Octavam Nativitatis B. M. V. 

Si hae Dominica occurrat festum nobilius, eo anno festum SS.mi Nominis 
Mariae celebretur die duodecima Septembris, tamquam in sede propria: sicubi 
vero die duodecima occurrat festum nobilius, festum SS.mi Nominis Mariae 
transferatur in primam diem liberam iuxta Rubricas. 


URBIS ET ORBIS 


Sanctissimus Dominus noster Pius Papa X, referente infrascripto Car- 
dinali sacrorum Rituum Congregationi Praefecto, suprascriptam Rubri- 


cam inserendam Missali romano benigne approbare dignatus est. Die 
14 Iulii 1909. 


Fr. 8S. CARD. MARTINELLI, Praefectus. 


L. 


ft D. Panici, Archiep. Laodicen., Secretarius. 


S. Romana Rota 


SACRA ROMANA ROTA 


ALEXANDRINA 
EXPENSARUM IUDICIALUM 


Pio PP. X feliciter regnante, Pontificatus Dominationis suae anno sexto, 
die 14 Iunii 1909, RR. PP. DD. Michael Lega Decanus, Ponens, Gustavus 
Persiani et Constantinus Contini—Riccardi, Auditores de turno, in causa 
Alexandrina—Expensarum iudicialum, inter Curiam Alexandrinam appel- 
lantem, repraesentatam per procuratorem Vincentium Sacconi advocatum, 
ex una parte, et ex altera Alexandrum Cavalchini Garofoli baronem appel- 
latum, repraesentatum per procuratorem Angelum D’ Alessandri advocatum, 
sequentem definitivam tulerunt sententiam. 


In causa Alexandrina—lurispatronatus, hic 8. O., die 15 Martii currentis 
anni, ad dubium: an constet de iurepatronatus favore baronis Cavalchini 
Garofoli, ita ut eidem praeiudicatum fuerit per decretum Episcopi Alexrn- 
drini in casu, rescribere censuit: constare de iurepatronatus favore baro- 
nis Cavalchini in casu, eidemque praeiudicatum fuisse per decretum Epi- 
scopi Alexandrini. Victum praeterea victori in expensis condemnamus etc. 
Ab hae sententid Curia Alexandrina appellationem interposuit; attamen 
non integram sententiam per appellationem petiit infirmari, sed tantum 
quoad condemnationem expensarum; unde haec concordata fait dubii 
formula pro praesenti actione: An sententia rotalis sit confirmanda, vel 
infirmanda, quoad condemnationem expensarum in casu. 

In solutionem huius quaestionis perpenderunt RR. Patres, de iure 
communi expensas iudiciales consideratas fuisse uti poenas temere liti- 
gantium et has, generali regula, sustineri a victo, seu victum victori in 
expensis condemnandum esse, quia victus praesumitur non habuisse iu- 
stam et legitimam litigandi causam, nisi revera probetur iustis et legiti- 
mis de rationibus litem instaurasse. Leg. Hum quem temere 79, ff. de iu- 
diciis; Leg. Properandum 13, § 6, Cod., de iudic.; Instit., de poena temere 
litig., § 1 in fin., ita ex iure civili romano, quod firmavit ius canonicum, 
cap. Finem litibus 5, de dolo et contum.; cap. Contumax, de poenis. Ad 
rem Leurenius (For. eccles., tit. 27, lib. II, q. 994 sq.) tradit: « Temere 
«litigare dicitur, non qui dolo et malitia, ut calumniatores solent, sed 

«qui imprudenter et inconsulto, hoc est, non adhibita diligentia, sine 
« praevio causae examine consilioque, adversario litem movent, vel ab 
«eo motam sibi suscipiunt ». Et Reiffenstuel (lus can. univ., tit. 27, lib. II, 
n. 180) docet: « Tametsi autem quaenam sint iustae causae litigandi 
«et a refusione expensarum excusantes, neque in iure expressum, neque 
«generali regula a doctoribus definitum sit; adeoque id relinquendum 
«iudicis prudentiae et arbitrio, ex causarum et personarum in iudicio 
« victarum qualitatibus diiudicandum; enumerantur tamen ab Abbate, 
« loc. cit., n. 25, Menochio, n. 2 et aliis passim earum causarum plures, 
«Vv. g. primo dum litigans habuit pro se doctoris alicuius classici alte- 
«riusve iuris periti excellentis sententiam, saltem ubi ea verisimili ratione 
«nititur, et torrenti aliorum auctorum non obluctetur » Conveniunt in 
eamdem sententiam Schmalzgrueber eodem tit. 27, lib. II, n. 121 sq.; Bouix, 
de iudiciis, lib. II, pag. 242; De Angelis, Praelect. iur. can., lib. II, tit. 27, 
de expeusis. 

Haee de iure communi; nam de stilo huius 8. T. contraria obtinuit 
regula, nempe victum semper condemnari victori in expensis, uti testatur 
De Luca, Relat. Cur., dise. 32, referens n. 103: « Condemnat semper in 
«expensis victum, non reflectendo ad distinctionem, quae desuper per 
« doctores traditur, per iustam et iniustam litigandi causam ». Quem stilum 
idem De Luca improbat, de iudic., disc. 39, n. 11, scribens: « Mihi vero nun- 
«quam placuit iste stilus circa expensas, quoniam cum revera ista sit 
« species poenae, hine irrationabiliter videtur ut ei subiacere debeat ile, 
« qui nullatenus delinquens vel criminosus dici potest; quodque aequalis 
«debeat esse conditio iniuste ac temere litigantis, et eius qui ex iusta 
« causa, agendo vel excipiendo, sua iura curavit ». Quin vero recenseamus 
innumeras decisiones, quibus ista regula firmatur, iuvat referre decis. 270 
part. XVI, ubi, n. 2 sq., legitur «.... atque condemnatione secuta in qua- 
«tuor dictis sententiis, omnino debentur a victo (expensae iudiciales), et 
«sunt reficiendae actori per text. in Leg. Properandum etc...... Haecque 
« procedunt indistincte, sive victus habuerit causam legitimam et iustam 
« litigandi, sive non, de stilo quem observat Rota, et constat ex decis. 246, 
«lib. II. coram Puteo (iuxta impressionem venetam); ex decis. 136 co- 
«ram Varallo; ex decis. 74 coram Uelso etc.». Verum adverti debet, 
quod reficiebantur tantum expensae quas, uti ait De Luca, disc. 32 cit., 
vivas appellamus, consistentes in registris, citationibus, notis sententia- 
rum et similibus; uti explicat decis. 583 inter Recent., part. XVIII, tom. 2; 
quocirea non comprehendebantur propinae, uti refert etiam De Luca, 
dise. 32 cit., nec honoraria, saltem integra, advocatorum et procuratorum, 
quae dicebantur expensae extraiudiciales. Inquam saltem integra; nam 
aliqua pars honorariorum in sacra Rota reficiebatur, uti patet ex decis. 168, 

n. 8, part. IX, tom. I. Et De Luca, de iudiciis, disc. 39 cit., n. 17: 
«... atque appellantur expensae vivae, factae scilicet pro actis iudiciali- 
«bus tantum; istae solum veniunt in huiusmodi condemnatione ..... ; non 
«autem aliae longe maiores, quas litigantes pati oportet in advocatis, 
« procuratoribus, sollicitatoribus, agentibus, copistis, muneribus etiam li- 
« citis et solitis et similibus; atque respectu advocatorum et procuratorum 
«ac copistarum in Rota solum habetur stilus decernendi quamdam modi- 
«cam summam scutatorum decem pro qualibet instantia ». 

Nihilominus praestat hic recolere, S. Rotae constantem omni tempore 
fuisse stilum dirimendi causas ex aequitate, potius quam ex stricto iure, 
temperando scilicet iuris rigorem et causas dirimendo arbitrio boni viri. 
Hine etiam quoad expensas iudiciales, raro tamen, sed ex gravissima 
aequitatis ratione, rigorem iuris temperavit, vel expensas compensando, 
vel dimidiando, vel ratam tantummodo partem victori refici statuendo, 
uti evincitur ex decis. 82, n. 5, part. XVII, imo ipsum victorem condem- 
nabat in expensis, si, qui obtinuit sententiam favorabilem, convincitur 
de fraude et mendacio, producendo ad ultimum nova documenta, ita ex 
cit. decis. 82, et notat Ridulphinus, Praxis iud., part. I, cap. 13, n. 609, 
citans decis. 750, part. I. 

Neque ab hoc stilo, aequitati innixo, deflexit hic O. postremis hisce 
temporibus, quum a. 1834 editus est Codex Gregorianus, seu Regolamento 
legislativo e giudiziale per gli affari civili, emanato dalla Santita di N. 8S. 
Gregorio Papa XVI, in quo victi conditio, quoad expensas iudiciales, 
peior reddebatur, per § 605 statuentem: « Ogni sentenza definitiva con- 
« dannera il soccombente alle spese », et in § 1173 declaratur: « Sotto il 
«nome di spese si comprendono anche gli onorari degli avvocati e le fun- 
«zioni dei procuratori». Ceterum mens non fuerat Pontificis, has leges 
edentis, abrogare speciales constitutiones et consuetudines, quibus rege- 
batur S. Rota. 

Nam in sect. V. tit. XI legum processualium, feruntur Disposizioni 
speciali sul. modo di procedere nei tribunali della S. Rota e della piena Ca- 
mera; et cum nihil praescribatur de expensis iudicialibus, in § 1044, seu 
ultima, edicitur: «In tutto cid che non é altrimenti ordinato in questa 
« sezione, sono mantenute le forme particolari di procedere, vigenti nel 
« tribunale della S. Rota, in quanto possono conciliarsi colle leggi gene- 
«rali e comuni a tutti i magistrati giudiziari ». 

Qualecumque vero fuerit harum legum obiectum et propositum, hae 
procul dubio nostrum tribunal non attingunt, quod Constitutione Sa- 
pienti consilio in exercitium revocatum fuit, ei attributa certa compe- 
tentia, quam nec ita determinatam nec ita amplam unquam habuit an- 

Etenim ob mutatas temporum et populorum conditiones, S. Rotae 
non deferuntur dirimendae contentiones mere civiles, uti antea fiebat, 
praesertim in ditione pontificia, sed illi attributae sunt quaestiones forum 
ecclesiasticum tantummodo respicientes, iudiciali forma definiendae, quae- 
que iampridem solitum fuerat cognitioni SS. Congregationum deferre. 

Praeterea perpensum fuit, nedum competentiam, tum ordinariam tum 
extraordinariam, seu ex pontificiis commissionibus derivantem, vi Con- 
stitutionis Sapienti consilio, fuisse mutatam, sed etiam huius S. O. inti- 
mam costitutionem eiusque procedendi rationem in novam formam esse 
redactam; mutatis vero substantialiter 8S. Tribunalis competentia eiusque 
ordinatione, necesse est, ut mutatae fuisse censeantur illae regulae proces- 
suales ex consuetudine seu ex stilo inductae, quae non amplius respon- 
dent novae Tribunalis constitutioni. Stilus enim seu regulae processuales 
se habent ad materiam et ad formam iudiciorum, veluti media ad finem. 

Re sane vera, Constitutio Sapienti consilio, dum innuit regulas iuxta 
quas reguntur processus in 8. Rota, numquam mentionem facit de veteri 
stilo huius 8. O., sed aperte significat, sequendum esse ius commune, ubi 
desit certa praescriptio Legis propriae. Ita in can. 19, § 1, Lex propria 
cavet: «..... Turnus autem, assumpta causd, procedit ad eius examen iuxta 
ordinarias juris normas; § 2.... S. Rota servare in primis debet commis- 
« sionis formam iuxta tenorem rescripti, et in reliquis iuxta regulas iuris 
«communis et sibi proprias procedere ». Quod vero istae regulae propriae 
contineantur in Lege propria, patet ex can. 43, ubi de Signatura Aposto- 
lica ita praescribitur: « In reliquis quae necessaria sunt ad iudicii expedi- 
« tionem, et non sunt in praecedentibus canonibus cauta, servari in primis 
« debent (a Signatura Apostolica), congrua congruis referendo, regulae, pro 
« 8. Rota statutae, et deinde normae iuris communis ». Et ad ipsas expen- 
sas iudiciales quod attinet, revocatur ius commune in n. 13, cap. IL, in 
Appendice Legis propriae, hisce expressis verbis: « Harum omnium (de 
«expensis iudicialibus) taxarum motio seu liquatio facienda est ad tra- 
«mitem iuris communis a Praeside tribunalis »; et antea, n. 6, cap. I, 
cautum est: « A (Praeside tribunalis), ..... tribunalis iura iuxta communes 
« normas, ei prae oculis habenda sunt, in taxatione expensarum ». 

Quapropter specialis ratio taxationis expensarum quae habebatur, uti 
explicavimus, in 8S. Rota, explicite repellitur a Lege propria; ratio autem 
taxandi expensas disiungi non potest a ratione condemnationis in expensis; 
quare, uno mutato, et alterum necessario mutatum fuisse concludere oportet. 

Occasione sententiae Alexandrinae, subiectae hodierno iudicio appel- 
lationis, in qua, per condemnationem in expensis, et vetus stilus et forma 
condemnationis servabatur adamussim, RR. PP. DD. Auditores universi, 
adunati in Rotam memorialium, ad examen revocarunt quaestionem an 

vetus stilus rotalis, quo victus victori in expensis condemnabatur, adhuc 
vigere dicendus esset, et RR. PP. censuerunt, praehabitis animadversio- 
nibus modo explicatis, et in primis perpensa aequitate, cui se conformare 
usque solemne fuit huic S. O., dictum stilum non amplius suam vim re- 
tinere, sed procedendum esse iuxta normas iuris communis, vi cuius con- 
demnatio in expensas est poena temere litigantis. Et huic regulae iam 
paruit hoc 8. Tribunal in Segusina, die 6 Aprilis 1909. 

Hisce positis, a RR. PP. Auditoribus de turno perpensum fuit, an 
Curia Alexandrina iustam et legitimam habuerit litigandi causam, adeo ut 
eximenda sit a condemnatione expensarum. Iamvero ipse appellatus, Ca- 
valchini Garofoli baro, fatetur, se ad comprobandum iuspatronatus, ante- 
quam iudicium apud hunc 8. O. instauraretur, attulisse Bullam Leonis X 
Sincerae devotionis, qua Ioanni Luchino de Arnutiis iuspatronatus conce- 
debatur; et istud documentum exhibuisse, veluti unicum fundamentum 
suae petitionis. Verum ex hoc titulo non poterat evinci iuspatronatus; 
quia Hadrianus VI, Bulla Accepto, omnia privilegia iurispatronatus, ob 
augmentum tertiae partis dotis, concessa revocaverat; et, cum iuspatro- 
natus praefato Luchino concessum fuerit praecise ob huiusmodi augmen- 
tum, Episcopus retinuit eiusmodi privilegiatum ius, in casu, fuisse revo- 
catum, aut saltem, exstincté familié, seu agnatione de Arnutiis, ad 
heredes non transiisse. 

Quae Episcopi opinio gravissimorum doctorum auctoritate fulciebatur. 
Siquidem, facta distinctione inter patronatum ex fundatione vel dota- 
tione, et patronatum ex privilegio, primum admittunt transire ad heredes 
etiam extraneos, non vero alterum. Docet Pitonius (discept. eccles., vol. III, 
disc. 33, n. 91): « Limitetur Ancharani theorica, quando ageretur de iure- 
« patronatus concesso ex privilegio; ea ratione quod praeallegata theorica 
«locum habet in patronatu ex fundatione et dotatione competenti, ubi 
« subintrat provisio legis, admittens heredes etiam extraneos; secus in 
« quaesito ex privilegio, qui non habet aliam legis provisionem, quam 
«illam, quae datur in privilegio; et sic forma concessionis non potest 
« transgredi; nam privilegium non extenditur de persona ad personam, 
«neque de casu ad casum ». 

Item Barbosa, ius univers., lib. III, cap. 12, § 254. In eandem sen- 
tentiam descenderunt duo iurisconsulti, quos non praetermisit consulere 
Episcopus, ne temere agere videretur. 

Neque obstat, eundem Episcopum non latuisse, quasi tercentenariam 
possessionem iurispatronatus, ex qua, vi praesumptionis iuris, haberetur 
melior titulus de mundo, seu titulus fundationis aut dotationis. Ipse enim 
retinere potuit, hanc longam possessionem enervari ex eo, quod initium 
sumeret ex titulo infecto, iuxta tritum effatum: melius est non habere 

titulum, quam habere vitiosum, quod valet etiam pro centenaria praescri- 
ptione. Ad rem De Luca, de iure patron., Summ., n. 50-51, tradit: « Ubi 
«constet de explicito titulo fundationis vel dotationis, tune non cadit 
« quaestio circa probationem..... Ubi vero titulus explicitus non habetur, 
«unde propterea ad praesumptionem seu adminiculativam probationem 
«recurrere oportet, si adest immemorabilis vel centenaria bene probata, 
«absque eo quod constet de initio infecto incompatibili, planum est, 
« sufficientem probationem resultare etiam fundationis vel dotationis ». 
Item Pitonius, de controv. patron., alleg. 66, n. 40. 

Quod vero familia de Arnutiis, post Constitutionem Hadriani VI, 
dotis augmentum contulerit, sufficiens ad retinendum iuspatronatus, uti 
decisum fuit ab hoc 8. O. coram Dunozotto, an. 1648, haec est quaestio 
facti et non iuris; iudex autem in his controversiis, ea quae sunt facti et 
pertinent ad probationes, ex suo officio, nec perquirere nec supplere debet, 
quod exploratissimi iuris est. 

Neque difficultatem facere visae sunt extraiudiciales assertiones pan- 
ditae in litteris datis ab Episcopo Alexandrino, quae affirmare videntur 
iuspatronatus in appellato barone Garofolo; nam praeterquamquod istae 
assertiones sunt hypotheticae, seu dato at minime concesso controverso 
iure, eaedem se referebant potissimum ad statum facti, vi cuius benefi- 
cium obtinebatur a sacerdote per patronum praesentato; sed maxime 
proficiscebantur ab animo vehementer a litigiis alieno. Reapse Curia hanc 
litem non instituisset, nisi ad hoc fuisset adducta ab ipso patrono, qui 
contendebat, beneficium esse vacans ob separationem factam titulorum 
praebendalium. 

Hisce omnibus attente et mature perpensis, Christi nomine invocato, 
et solum Deum prae oculis habentes, pro tribunali sedentes, decernimus, 
declaramus et definitive sententiamus, appellatam sententiam esse. infir- 
mandam, et expensas tum primi iudicii tum praesentis appellationis esse 
compensandas; seu proposito dubio ita respondemus. 

Ita pronunciamus, mandantes Ordinariis locorum et ministris tribu- 
nalium, ad quos spectat ut exsecutioni mandent hanc nostram definitivam 
sententiam, et adversus reluctantes procedant ad normam SS. Canonum, 
et praesertim cap. 3, sess. XXV de reform. Conc. Tridentini, iis adhibitis 
exsecutivis et coercitivis mediis, quae magis efficacia et opportuna pro 
rerum adiunctis exstitura sin*. 

Romae, 14 iunii 1909. 
M. Lega Decanus, Ponens. 

L. BS. Gustavus Persiani. 

Costantinus Contini-Riccardi. 
Sac. Tancredes Tani, Notarius. 

ADIACEN. 
NOMINATIONIS AD PAROECIAM 


Pio PP. X feliciter regnante Pontificatus Dominationis suae anno sexto, 
RR. PP. DD. Ioannes Prior, Ponens, Aloisius Sincero et Ioseph Mori, 
Auditores de turno, in causa Adiacen. — Nominationis ad paroeciam, inter 
sacerdotem Ioannem Casabianca actorem appellantem et Curiam Adiacensem 
conventam appellatam, repraesentatam per legitimum procuratorem Vin- 
centium Sacconi advocatum, interveniente et disceptante in causa Promotore 
iustitiae pro iwris et legis tutela, die 21 iunii 1909 sequentem definitivam 


tulerunt sententiam. 


Rmus Diius Aloisius Olivieri, Episcopus Adiacensis, sacerdoti Ioanni 
Casabianea die 4 ianuarii 1902 ita scripsit: «Je viens de vous proposer 
«& Pagrément du Ministre des cultes pour la cure de St. Roch d’ Ajaccio. 
« Voyez si vous avez quelqu’un qui puisse faire accueillir au plus t6t votre 
« nomination », Gubernium Gallicum tamen, quod eiusdem sacerdotis ad 
munus Vicarii generalis promotioni assensum recusaverat, nihil respondit; 
sed, mortuo Episcopo, litteris Decano Capituli Adiacensis missis, ipsum 
certiorem facit, Episcopum defunctum nomina pro octo curis proposuisse, 
et quaerit « quaenam ex hisce nominationibus sustineantur, vel quaenam 
«sint nomina quae substituere velis ». Iussu Vicariorum capitularium re- 
scripsit Decanus, auctoritatem dioecesanam omnes antiquas nominationes 
servare, und sol4 excepta, nempe sacerdotis Casabianca ad curam sancti 
Rochi Adiacensis. Rescissi conventione napoleonica per legem anni 1905 
separationis ecclesiarum a Statu, sacerdoti Peretti collata fuit paroecia 
S. Rochi, qui paulo post, mortem obiit. Reclamavit sacerdos Casabianca, 
titulum iuridicum ad dictam paroeciam sibi vindicans ratione suae nomi- 
nationis ab Episcopo defuncto Gubernio factae, nec ab eodem reiectae, 
quem titulum proinde, ut ait, a die conventionis disruptae definitivum 
evadere necesse fuit. Recursu facto ad 8. Sedem, causa delata fuit in 
primo gradu iudicanda ad Forum metropolitanum Aquense, quod die 
10 iunii anno 1908 sententiam sacerdoti Casabianca adversam tulit, contra 
quam appellavit. Causa in secundo gradu huic sacro Ordini nunc dirimenda 
proponitur dubiis sequentibus: 

I. An sacerdos I. F. Casabianca canonice nominatus fuerit, et insti- 
tuendus sit parochus ecclesiae 8S. Rochi in casu. 

Il. Et quatenus affirmative: an, et in qua mensura, Curia Adiacensis 
teneatur erga eundem refectioni damnorum in casu. 

Quod de meritis sacerdotis Casabianca, et eiusdem dotibus canonicis ad 
curam parochialem requisitis, ex attestationibus in actis abunde constet; 
quod Episcopus Adiacensis defunctus, Rmus Diius Olivieri, intentionem 
habuerit eum ad paroeciam S. Rochi promovendi, ac, si e vivis sublatus 
non fuisset ante resolutum conventum a Republica Gallica, hodie de facto 
praefato beneficio actor frueretur; quod, si eidem Gubernio non fuerit 
grata persona, inde hoc tantum erui possit eum consocium fuisse aliorum 
plurium integerrimae famae sacerdotum, Patres nullatenus in dubium 
vocant. Haee omnia vero, quae in decursu litis sunt allata, etsi in honorem 
vertant sacerdoti actori, extra ambitum sunt quaestionis dirimendae, 
quae eo unice spectat, ut definiatur utrum ipse ad paroeciam S. Rochi titu- 
lum,canonicum possideat. Ideo nec inquirendum censuere Patres de ratione 
agendi Vicariorum capitularium, num ipsi videlicet ex motivis legitimis, 
an potius ut arbitrii Gubernii mos gereretur, nomen praefati sacerdotis 
excluserint: quaestio in linea disciplinari potius quam iudiciali tractanda. 

Quod facta substantialia spectat, quae in causa allegantur, nulla ha- 
betur inter litigantes discordia. Episcopus admittit, nomen sacerdotis 
Casabianca Gubernio Gallico propositum fuisse a suo Praedecessore ad 
curam parochialem 8. Rochi, licet huius praesentationis in archivio dio- 
cesano nullum exstet vestigium. Genuinitatem epistolae, qua Rmus Diius 
Olivieri, Episcopus Adiacensis, eidem sacerdoti notitiam praesentationis 
factae communicavit, ultro admittit, atque implicite fatetur, eandem prae- 
sentationem nunquam fuisse ab Episcopo revocatam, neque a Gubernio po- 
sitive reiectam, licet Minister cultus auctoritati dioecesanae facultatem 
fecerit generatim substituendi alia nomina illis, quae pro diversis curis 
ab Episcopo defuncto potestati civili iam fuerant significata; atque huic 
epistolae, uti concedit actor in causa, responderunt Vicarii capitulares 
mediante Capituli Decano, se nolle sustineri nominationem ab Episcopo 
factam ad curam parochialem 8. Rochi, pro qua aliam praesentationem 
se proxime facturos declararunt. 

Legis dispositio, qua nominationes ad curas parochiales sub regimine 
concordatario in Gallia moderabantur, in capite decimo conventus napo- 
leonici invenitur, cuius textus in versione latina ita sonat: « Iidem Epi- 
«scopi ad paroecias nominabunt, nec personas seligent nisi Gubernio 
« acceptas ». Eadem legis dispositio in Bulla Pii VII Ecclesia Christi hisce 
verbis repetitur: «lus nominandi parochos ad Episcopos pertinebit, qui 
« personas non seligent nisi iis dotibus instructas, quas Ecclesiae canones 
« requirunt, atque (ut tranquillitas eo magis in tuto sit) Gubernio acceptas ». 

Quod respicit horum iuris capitum interpretationem, conveniunt partes 
in asserendo, validitatem nominationis ab Episcopo factae a Gubernii 
beneplacito nullimode pendere. Et recte quidem; facultas enim limitandi 
exercitium potestatis Episcopi in paroeciis conferendis, auctoritati civili 
a S. Sede concessa, cum de re spirituali agatur quae ex natura sua Ec- 
clesiae dominio subiicitur, est stricte interpretanda. Praeterea historice 
constat, primum Consulem in concordato componendo institisse, ut alia 
formula in articulo decimo adhiberetur, scilicet: « Nominationes non erunt 
« validae, nisi postquam a Gubernio fuerint approbatae », quam formulam, 
«nonnisi post conatus inauditos », Apostolicae Sedis Delegatus repellere 
potuit (Card. Mathieu, Le concordat de 1801, pag. 261; Bouix, de parocho, 
part. III, cap. I, sect. V). Unde plenum ius habebant Episcopi conferendi 
paroecias. 

Uti seribit Bouix (loc. cit.), « patet lingua gallicé primum exscriptam 
« fuisse articuli huius formam. Unde sequitur, voces illas Episcopi ad paroe- 
« clas nominabunt eo sensu intelligendas esse, qui nominationis vocabulo in 
« dicto idiomate inhaeret. Porro nominare ad aliquod munus apud Gallos 
« sensu obvio designat actum auctoritatis, vi cuius potest quis hoc munere 
« legitime fungi; ita scilicet ut, facta nominatione, nihil aliud requiratur ». 

Non pro arbitrio tamen poterant Episcopi conditionem in articulo 
decimo conventionis positam negligere, etiamsi validitas nominationis ab 
illa non penderet; privilegia enim in concordatis Statui civili a Romano 
Pontifice concessa, quidquid sit de natura obligationis ab ipsa 8S. Sede 
assumpta, in ordine ad tertias personas strictum ius constituunt. 

Sacerdos Casabianca quam maximum tribuit pondus epistolae Rmi 
Diii Olivieri, quam supra retulimus, qua dicit probari, nominationem 
ipsius iam factam fuisse, simul et notitiam eiusdem nominationis sibi 
esse communicatam; Episcopus e contrario contendit, ibi quaestionem 
tantummodo fuisse de nominatione facienda, vel de actuali designatione 
Gubernio personae postea canonice nominandae. 

Tota litis quaestio itaque, admiss4 ab utraque parte plena potestate 
Episcopi nominandi ad curas, agitur de statuendo quonam actu Episcopus 
hane potestatem exerceret, utrum scilicet per praesentationem nominis 
candidati Gubernio, uti contendit sacerdos Casabianca, an postea, uti 
contendit Episcopus Adiacensis, qui dicit, praesentationem nominis aucto- 
ritati civili non fuisse nisi praeludium quoddam ad veram nominationem, 
quo certior fiebat Episcopus, candidatum acceptum fuisse Gubernio, prout 
exigebat ius concordatarium. 

Cum observantia sit optima legum interpres, ad hune fontem inter- 
pretationis utraque pars confugit, quam plurima afferens testimonia Epi- 


592 Acta Apostolicae Sedis - Commentarium Officiale © 


scoporum, Vicariorum generalium, Cancellariorum dioecesium Galliae. Ast 
perpauca illorum de observantia proprie dicta agunt; ut plurimum non 
aliud referunt nisi sententias de valore iuridico actus praesentationis can- 
didati auctoritati civili, quae ad triplicem classem reducuntur. 

Prima sententia dicit, praesentationem Gubernio fuisse nominationem 
conditionalem, et ita a Vicario generali Niciensi declaratur: « Propositio 
« candidati ad curam parochialem ab Episcopo Gubernio facta sub regi- 
«mine concordatario nominationem constituebat conditionalem, sub con- 
« ditione nempe acceptationis ex parte Gubernii ». Ex illis, qui huie sen- 
tentiae subscribunt, alii conditionem exhibent tanquam suspensivam, 
alii tanquam resolutivam. 

Altera sententia maxime favet sacerdoti Casabianca, et declarat, prae- 
sentationem nominis potestati civili fuisse veram et canonicam nominatio- 
nem, praesentato plenum ius ad beneficium conferentem. Ita Vicarius 
generalis Senonensis scribit: « Archiepiscopus Senonensis (litteras praesen- 
«tationis ad curas Gubernio mittens) intendebat veram nominationem 
« facere, ita ut si acceptatio ex parte Ministri non fuisset necessaria ad 
«hoe ut sacerdos nominatus beneficiis civilibus a concordato recognitis 
«frui potuerit, idem nominatus curae possessionem sumere potuerit, quin 
«ullus novus actus administrationis archiepiscopalis intervenisset. Acce- 
« ptatio Gubernii superveniens non erat nisi formalitas administrativa, 
« quae nihil institutioni canonicae addebat ». Item Vicarius generalis To- 
losanus: « Archiepiscopus (litteras praesentationis ad curas Gubernio mit- 
« tens) non intendebat, nisi approbationem petere nominationis iam factae; 
«ita ut haec nominatio plenum effectum sortiri potuerit sine ullo novo 
« actu administrationis ecclesiasticae, nisi leges ecclesiastico-civiles submis- 
«sionem huius nominationis approbationi publicae potestatis exegissent. 
« At superveniens acceptatio Gubernii non erat nisi formalitas admini- 
«strativa, quae nihil institutioni canonicae addebat ». — « Praesentatio 
sacerdotis (ait Vicarius generalis Sancti Deodati) Ministro cultus ab Epi- 
«scopo facta, verae nominationi pro interesse habente aequivalebat, 
« atque eidem ius conditionale, nedum reale et absolutum, conferebat ». — 
« Episcopi nostri (scribit Cancellarius a secretis dioeceseos Petricoricensis) 
« procul dubio praxim habebant vere et realiter nominandi parochos, quum 
«eorumdem promotionem Ministro cultus praesentabant ». Eandem sen- 
tentiam repetunt alii testes e Curiis Galliae. 

Tertia sententia de valore iuridico actus praesentationis Gubernio 
toto caelo a praecedente differt, et ita exprimitur ab Episcopo Molinensi, 
olim Vicario generali archidioeceseos. Cameracensis: «Sub regimine con- 
« cordatario titulus nominationis canonicorum titularium et parochorum, 

« Ministro cultus ab Episcopo missus, non est habitus nisi propositio 
«quae nullum conferebat ius interesse habenti, cui saepe he communi- 
«cata quidem fuit». Fere iisdem verbis eandem sententiam proferunt 
Archiepiscopi Camberiensis, Auxitanus, Parisiensis, Rhedonensis, Episcopi 
Blesensis, Virodunensis, Nanceyensis et Tullensis, Foroiuliensis, Nivernen- 
sis, Tarantasiensis et Maurianensis; necnon Vicarii generales Ebroicensis, 
Baionensis, Albiensis et Montis Albani; quibus adiungendi sunt Vicarii 
generales dioeceseos Adiacensis, ubi nata est praesens controversia. 

Prima sententia, quae statuit praesentationem nominis Gubernio fuisse 
veram nominationem canonicam sed conditionalem, quae valida erat si a 
Gubernio acceptata fuerit, si ab eodem reiecta, invalida, procul dubio 
respuenda est, quippe quae formulam napoleonicam instauret: « Nomina- 
« tiones non erunt validae, nisi postquam fuerint a Gubernio approbatae », 
quae, uti vidimus, a Delegato Sedis Apostolicae reiecta fuit; et insuper 
strictae interpretationi, quam exigit hoe privilegium Gubernio a 8. Sede 
concessum, opponitur. At ista sententia de nominatione conditionali mi- 
nime cohaeret cum thesi sacerdotis Casabianca, qui, simul cum fautoribus 
secundae sententiae, tenet praesentationem candidati Gubernio fuisse no- 
minationem canonicam sensu absoluto, plenum ius ad rem conferentem, 
etiam ante acceptationem ex parte Gubernii. Conditio acceptationis affi- 
ciebat, iuxta illum, non ipsam nominationem sed institutionem subse- 
quentem, prout declarat articulus organicus undevigesimus: « Episcopi 
«nominabunt et instituent parochos. Non manifestabunt tamen eorum 
« nominationem, nec institutionem canonicam dabunt, nisi postquam haec 
«nominatio a primo Consule fuerit acceptata». Uti scripsit sacerdotis 
Casabianca patronus: « Beneplacitum Gubernii est simplex conditio su- 
«spensiva, non in ordine ad nominationem, sed tantummodo in ordine 
«ad institutionem ». Et iterum: « Pro iis, quos Episcopi eligunt, conditio 
« suspensiva est beneplacitum, necne, Gubernii Reipublicae; Gubernio an- 
«nuente, candidatus instituitur in beneficium; Gubernio renuente, Epi- 
«scopi alium eligent et praesentabunt. Quodsi Gubernium neque acceptet 
«neque recuset sacerdotem nominatum,..... tune perdurat ex parte can- 
« didati ius ad rem, vi nominationis ab Episcopo factae ». 

Nil mirum si in articulis organicis, qui a S. Sede constanter repro- 
bati fuerunt, a iure ecclesiastico alienum quid reperiatur. Sed praescin- 
dendo a fonte unde derivatur haec explicatio, hance secundam sententiam 
haud minus erroneam esse ac primam, ostendit ipsa praxis, iuris principiis 
illustrata. In huiusmodi praxi unum emicat factum principale ab omnibus 
admissum, et testimoniis utrinque allatis probatum, nempe reiecto candi- 
dato a potestate civili, vel omnino neglecto, solebat Episcopus alium vel 

etiam tertium candidatum proponere, quin ulla a prius proposito, tamquam 
iniuriam passo, fieret reclamatio. Ita testatur Episcopus Molinensis, et 
cum eo alii Episcopi testes: « Episcopus rem agebat cum Ministro cultus. 
« Quodsi iste assensum denegaverit, vel responsum nimis tardaverit, Epi- 
«scopus alium vel etiam tertium candidatum praesentare, se liberum 
« fuisse ducebat. Hoc nunquam protestationi cuicumque ex parte interesse 
«habentium ortum dedit ». Ipse sacerdos etiam fatetur, quod nihil oppo- 
nendum habuisset, si tempore concordatario ipsius nominatio a Gubernio 
reiecta fuisset et ab Episcopo vel Vicariis capitularibus deserta. Ex om- 
nium sententia in hypothesi reiectionis definitivae candidati ex parte 
Gubernii, beneficium erat vacans. Candidatus, qui prius, iuxta hance se- 
cundam sententiam, ius perpetuum ad beneficium habebat, per defini- 
tivam reiectionem ex parte Gubernii hoc ius amisit. At quonam iure 
amisit? Quis eum destituit? Certe, non Respublica; quae si potestatem 
instituendi parochos non habuit, multo minus potestatem, quae longe 
maior est, destituendi habere poterat (Leurenius, Forum benef., part. II, 
sect. 2, cap. 2, q. 726, n. 8; Card. De Luca, de benef., dise. 65, n. 45). 
At neque ipse Episcopus; qui libere instituere potest, libere tamen desti- 
tuere nequit, sed tantummodo, prout acriter instat actor in praesenti 
causa, in casibus a lege determinatis, propter graves culpas iuridice pro- 
batas. Hypothesis igitur iuris perpetui ad beneficium, ex facta praesen- 
tatione Gubernio adquisiti, eo ipso destruitur quod, ad amissionem eius- 
dem iuris post reiectum a Gubernio candidatum explicandam, necessario 
exigit in Episcopo abnormem privandi potestatem quae ipsi nec a iure 
communi, nec a iure concordatario tribuitur. Huius itaque facti, ab om- 
nibus admissi, et tempore concordatario haud certe rari, carentiae nempe 
cuiuscumque iuris ad beneficium in candidato definitive a Gubernio re- 
iecto, non alia potest dari explicatio, nisi quod illud ius nunquam habuit. 
Praesentatio, itaque, candidati Gubernio, nihil aliud erat quam simplex 
propositio nominationis, eo fine facta, ut Episcopus certior fieret, utrum 
persona accepta fuerit Gubernio necne, ut asserunt quam plures Galliae 
Episcopi, quorum sententiam supra memoravimus. 

Haec sententia quam maxime consonat terminis Bullae Ecclesia Chri- 
sti: « Episcopi personas non seligent, nisi iis dotibus instructas quas Ec- 
« ¢lesiae canones requirunt, atque (ut tranquillitas magis in tuto sit) 
«Gubernio acceptas ». Sicut praesumitur praevia cognitio ab Episcopo 
haberi de exsistentia in nominando dotum canonicarum, ita simili modo 
praeviam cognitionem verba plane innuunt haberi de facto, utrum per- 
sona nominanda accepta sit Gubernio neene. Huius autem facti certa 
notitia tantummodo ab ipso Gubernio desumi poterat. Idem clarius elucet 


S. Romana Rota 595 


ex epistola Cardinalis Consalvi ad Summum Pontificem Pium VII: « Bra- 
« Mava pertanto — scribit —- il Governo medesimo, che le nomine venissero 
«assoggettate alla sua approvazione. Si é combinato l’articolo in guisa 
«di salvare dette nomine ai Vescovi, lo che fissa in loro un tal diritto 
«libero, e di ammettere la riserva, che non sceglieranno i pastori, se non 
«dopo Wessersi assicurati che godono fiducia del Governo ». Quod repetit 
idem Apostolicae Sedis Delegatus in nota transmissa ad dominum Bernier, 
presbyterum, qui pro parte Gubernii agebat: « Les Evéques qui nommeront 
« & toutes les cures, ne choisiront les pasteurs, qu’aprés s’étre assurés qu’ils 
«sont doués des qualités requises par les lois de l’Eglise, et qu’ils jouis- 
« sent de la confiance du gouvernement ». Non erat Gubernii acceptare vel 
recusare nominationem canonicam ab Episcopo iam factam, sed tantum- 
modo significare, utrum persona, de cuius nominatione agebatur, accepta 
sibi fuerit necne, quod in praxi idem erat ac acceptare vel recusare nomi- 
nationem quamdam propositam, 

Quod scribit Card. Cavagnis de nominationibus ad sedes episcopales 
sub regimine conventus napoleonici, de nominationibus sub eodem regi- 
mine ad curas parochiales, proportione servata, haud inepte applicatur: 
« Recentiore aevo — dicit — ad difficultates vitandas sive Pontifici, qui ex 
« officio institutionem negaret, sive Gubernio, sive personae nominatae 
«repulsam referentibus, in usu venit ut ante formalem nominationem, con- 
« silia conferrentur inter Gubernium et 8. Sedem de persona proponenda. 
« Quamvis id in conventione cautum non fuerit, tamen optime inductum 
«est, ut difficultates amice componantur et ex praevia intelligentia et 
«tuto ac decore ex utraque parte procedatur, ideoque valde inconve- 
« nienter ab hac methodo recederetur » (De concordato napoleonico, pag. 18). 
Maiori forte ratione exigebatur huiusmodi praevia intelligentia in nomina- 
tionibus ad paroecias, cum hic non tantum de tuto ac decore procedendo 
ageretur, sed et de continendo intra iuris limites actionem episcopaiem. 
Nam si Episcopus, antequam de acceptatione Gubernii certior factus 
fuerat, nominationem formalem fecisset, quae postea ab eodem fuisset 
repulsa, in dilemmate positus, vel Gubernio ius suum denegare, susti- 
nendo nominationem factam, vel nominatum iure adquisito arbitrarie 
privando, ultra vires agere fuisset coactus. 

Idem positive ostendit praxis, quod nonnisi post significatam accepta- 
tionem Gubernii solebant Episcopi nominationem canonicam facere. Lit- 
terae enim provisionis beneficii, quarum exemplar in actis habetur ex 
ipsa dioecesi Adiacensi, quaeque, post receptum assensum Gubernii, ab 
Episcopo exaratae fuerunt, terminis constant qui formalem nominationem 
canonicam procul dubio constituunt, simulque assensum Gubernii iam 

datum fuisse supponunt, quae proinde confirmant nominationem seu colla- 
tionem beneficii, non ante acceptationem Gubernii sed post eandem, fuisse 
« factam: Parochialem ecclesiam S.... tibi, Gubernio annuente, contulimus et 
« conferimus, ac de illa, illiusque iuribus universis per praesentes litteras 
« providimus et providemus... ». De huiusmodi litteris testatur Vicarius ge- 
neralis Baionensis: « Titulus canonicus curarum inamovibilium, beneficium, 
«euram et potestatem conferens, neque subsignationem neque datam re- 
« cepit, antequam receptum fuerit decretum, quo significabatur accepta- 
«tio ex parte Praesidis Reipublicae ». Item Vicarius generalis Cambe- 
riensis, olim eodem munere functus in dioecesi Corisopitensi: « Nominatio 
«nee publicata fuit, nec actu authentico candidato tradita, nisi post re- 
« ceptas litteras publice scriptas quibus confirmatum fuit, nominationem 
« fuisse a Gubernio acceptatam ». 

Aliquantulum ab hae praxi recedit, quod refert Cancellarius a secretis 
de dioecesi Petrocoricensi, nempe: « Titulus ecclesiasticus quo institueban- 
« tur, quamvis post acceptationem Gubernii subscriptus, datam referebat 
« diei praesentationis »; cuius singularis facti non est nobis ratio reddenda. 

Quae de praxi hucusque attulimus, confirmant sensum, quem exigere 
censemus actus praesentationis candidati Gubernio; cetera, quae depo- 
nuntur in attestationibus nobis exhibitis, haud difficulter cum hoc sensu 
et interpretatione conciliantur. Quamvis nobis non sit ostensum exemplar 
formulae, a Rmo Dito Olivieri adhibitae in litteris praesentationis Gu- 
bernio missis, haud immerito praesumitur eandem fuisse ac illam in 
actis a sacerdote Casabianca exhibitam, quae alibi in Gallia adhibebatur. 
Quodsi in hac formula de nominatione iam facté mentio fiat, recolendum 
nobis est, talem formulam adhibuisse plures Episcopos, qui prorsus negant, 
illam praesentationem fuisse nominationem canonicam; neque repugnare 
ut hoc vocabulum sensu latiori sumatur, pro designatione nimirum per- 
sohae postea canonice nominandae, quae est et ipsa quaedam nominatio. 
Praeterea non desunt exempla litterarum, ab Episcopis Reipublicae Mi- 
nistris transmissarum, quorum duo ex ipso Adiacensis dioeceseos archivio 
producta, annorum 1845 et 1888, i. e. longe ante exortam praesentem 
controversiam, in quibus eadem nominatio vocatur praesentatio, translationis 
propositum, propositio. In iisdem litteris revocat Episcopus praesentationes 
seu nominationes iam factas, et alias substituit. In ipsa epistola Rimi 
Diii Olivieri, quam tanti facit actor in causa, vox nominatio in contextu 
occurTit «je viens de vous proposer», qui indicat quaestionem esse de 
nominatione proposita. 

Sacerdos Casabianca vero exemplum recens affert nominationis in 
civitate Adiacensi, sacerdotis Fontanacci nimirum, ubi titulus canonicus 

ad beneficium, ait, a nullo fonte derivari potuit nisi a praesentatione 
Gubernio facta ab Episcopo, Rho Dito Olivieri. Significata enim acce- 
ptatione ex parte Gubernii duos menses post obitum Episcopi, mense 
videlicet iulio anno 1903, Vicarii capitulares, qui facultates a S. Sede 
nominandi ad curas vacantes solummodo mense Octobri subsequenti obti- 
nuerunt, ipso mense iulio in possessionem beneficii nominatum immise- 
runt. At hance beneficii collationem, licet bona fide peractam, patet fuisse 
nullam, et sanatione indiguisse, quod intellexerunt postea ipsi Vicarii ca- 
pitulares, cum facultates necessarias a S. Sede petierint. Quod Rmus 
canonicus Galloni in ritu installationis, Episcopo defuncto, qui eum Gu- 
bernio praesentaverat, tanquam beneficii collatori gratias retulit, eatenus 
rei veritati respondet, quatenus eidem Episcopo, utpote qui primum illum 
ad beneficium designavit, grati animi debitum rite rependere¥ potuit. 

Tandem oppositum est ab actore quod, significato Gubernii assensu, 
nunquam ausi sunt Episcopi a nominatione acceptata recedere, quod 
probare videtur ius ad beneficium iam fuisse adquisitum. Sed huius facti 
rationes dari possunt, quin ullum ius ad beneficium in candidato accepto 
agnoscatur. Deliberate enim selegerat eum Episcopus, et cur tam cito a 
proposito deliberato recedere vellet? Aliquando forte delectum ipsi can- 
didato communicaverit, spem fundatam erigens beneficii obtinendi. Prae- 
cipua autem ratio in eo quaerenda est, quod ex consiliis inter Episco- 
pum et Gubernium collatis, quibus nomen ex una parte propositum fuit, 
ex altera post inquisitionem facta acceptatum, implicitum pactum inter- 
venit, quo se obligabat Episcopus candidatum acceptatum canonice nomi- 
nare, ne auctoritas civilis, iuste quod suum erat expetendo, nimio incom- 
modo gravaretur. 

Porro pactum istud implicitum non exsistebat, nisi post consilia col- 
lata in eundem candidatum incidissent propositio Episcopi et acceptatio 
Gubernii, ac proinde nullam facit difficultatem, quod referunt Vicarii ge- 
nerales dioeceseos S. Deodati de modo agendi in eadem dioecesi: « Plures 
« sacerdotes — aiunt — ab Episcopo nominati ad curas decanales persistenter 
«sustinebantur, non obstante denegatione acceptationis ex parte Gubernii, 
«quod, resistendo fessum, eosdem post lapsum unius vel duorum anno- 
«rum tandem acceptavit ». Dum consilia adhue conferebantur, rite cona- 
batur Episcopus Gubernii oppositionem vincere, et suum intentum obti- 
nere. Eodem modo insistere poterat Rmus Dius Olivieri, ut acceptaretur 
a Gubernio nomen sacerdotis Casabianea ad curam parochialem 8. Rochi, 
prout ipsi intentio insistendi adscribitur a teste Iosepho Bozzo—Costa. 
At si eius intentio fuisset, eo usque pertinaciam urgere ut, posthabito 
jure Status civilis, quo nonnisi persona Gubernio accepta seligi deberet, 

beneficium actualiter eidem conferret, ius concordatarium violare mani- 
feste intenderit, quod nefas esset sancto Episcopo imputare. 

Defuncto Episcopo Adiacensi, Rmo Dio Olivieri, Vicarii capitulares, 
obtenta a 8. Sede facultate nominandi ad curas vacantes, insistere etiam 
potuerint, ut nomen sacerdotis Casabianca ab auctoritate civili accepta- 
retur; de facto tamen illud, annuente Gubernio, retractarunt. Nam Mini- 
stro cultus, in litteris ad auctoritatem dioecesanam missis, petenti: « quae- 
«nam ex hisce nominationibus sustineantur, vel quaenam sint nomina, 
«quae substituere velis », rescripserunt, nominationem sacerdotis Casa- 
bianca ad curam 8. Rochi non sustineri. 

Quibus omnibus perpensis, Christi nomine invocato, Nos infrascripti 
Auditores, pro tribunali sedentes, et solum Deum prae oculis habentes, 
decernimus, declaramus et definitive sententiamus, sacerdotem Ioannem 
F. Casabianca non fuisse canonice nominatum, nec instituendum esse paro- 
chum ecclesiae S. Rochi, in casu; seu ad primum propositum dubium: 
negative respondemus; et ad secundum: provisum in primo. Expensas 
autem iudiciales praesentis instantiae decernimus inter partes haberi com- 
pensatas, et pro compensatis haberi volumus et mandamus. 

Ita pronunciamus, mandantes Ordinariis locorum et ministris tribu- 
nalium, ad quos spectat, ut exsecutioni mandent hanc nostram definiti- 
vam sententiam, et adversus reluctantes procedant ad normam sacrorum 
canonum, et praesertim cap. 3, sess. XXV de reform. Conc. Tridentini, iis 
adhibitis exsecutivis et coercitivis mediis, quae magis efficacia et oppor- 
tuna rerum adiunctis exstitura sint. 

Romae, die 21 Iunii 1909. 


Ioannes Prior, Ponens. 
L. Aloisius Sincero. 
Ioseph Mori. 


Sac. Tancredes Tani, Notarius. 

SECRETARIA STATUS 


EPISTOLAE 


AD IOANNEM LEROLLE, MUNUS EXPLENTEM PRAESIDIS GENERALIS ASSOCIA- 
TIONIS CATHOLICAE VULGO “ JEUNESSE CATHOLIQUE FRANCAISE ,,. 


Monsieur, 

Au terme de votre mandat de Président général de l’association catho- 
lique de la Jeunesse frangaise, vous avez bien voulu témoigner encore votre 
entier dévouement a |’ Eglise et au Saint-Siége. Sensible a ce filial hommage, 
Sa Sainteté vous exprime, en cette circonstance, ses vifs remerciments et 
ses félicitations pour le zéle éclairé avec lequel vous avez accompli, avec 
Paide de Dieu et le bienveillant appui de l’ Autorité, le mandat, que l’asso- 
ciation de la Jeunesse francaise vous avait confié d’une voix unanime. 

Le sincére, entier dévouement a |’Eglise et A la cause catholique, le 
vif intérét que vous avez sans cesse témoigné a association a laquelle 
vous avez consacré tous vos talents, durant les cing années de votre 
mandat, sont aujourd’hui votre plus bel éloge et votre précieuse récom- 
pense. Aussi le Souverain Pontife a-t-il Vespoir que vous continuerez a 
apporter un sincére dévouement pour cette belle ceuvre, et que vous aide- 
rez de vos conseils celui qui, ayant été appelé a vous succéder, saura mar- 
cher sur vos traces. C’est avec effusion de cour que Sa Sainteté vous en- 
voie la Bénédiction apostolique, comme gage de sa paternelle bienveillance. 

Je suis heureux d’étre l’interpréte des sentiments du Saint-Peére a 
votre égard, et je profite de cette circonstance pour vous offrir l’expression 
de ma haute considération. 


Rome, 18 Juin 1909. 
L. BS. R. CARD. MERRY DEL VAL. 


AD R. P. SALVATOREM BRANDI S. I., MODERATOREM EPHEMERIDIS “ CIYILTA 
CATTOLICA ,,, DE OPERE ‘‘ MANUALE DI TEOSOFLA ,,. 
Dal Vaticano, 22 Giugno 1909. 
Reverendo padre, 
L’augusto Pontefice ha ricevuto con piacere la prima parte del Ma- 
nuale di Teosofia del P. Giovanni Busnelli S. L., edito a cura della Civilta 

cattolica. Ed il dotto lavoro, opportunissimo ai nostri giorni, nei quali le 
folli teorie teosofiche minacciano contaminare la purezza della fede cat- 
tolica e turbare le coscienza anche in Italia ed in Roma, fa invero degna 
corona agli altri lavori, — tra cui legregia opera sul Modernismo, del 
P. Rosa 8. I. — colla pubblicazione dei quali la medesima Civilta cattolica 
si é lodevolmente proposta di celebrare il sessantesimo anno di sua glo- 


riosa esistenza. 

Il Santo Padre fa voti che le fatiche del P. Busnelli riescano utili a 
tante anime, da falsi apostoli insidiate nel pit prezioso dei loro tesori. 
E mentre fa Suo il desiderio espresso dal ch. autore, che cioé « lesotica 
« pianta del buddismo, onde tanto si nutre la teosofia, non trovi da poter 
« attecchire nel nostro terreno », con lui si rallegra che con tanta avvedu- 
tezza ed efficacia vi coopera, facendo servire ai bisogni del tempo i suoi 
studi e la sua penna, e di cuore lo benedice. 

Profittando poi dell’occasione, Sua Santita @ ben lieta di benedire 
ancora il Direttore e gli Scrittori tutti di codesto benemerito periodico, e 
di augurare ai medesimi che un passato cotanto glorioso e fecondo sia 
loro nuovo sprone a mantenersi sempre fedeli al programma inaugurato 
e seguito dagl’illustri predecessori, cooperando con alacrita alla maggior 
gloria di Dio. 

Nel significare a V. P. questi benevoli sentimenti dell’ Augusto Pontefice 
mi valgo dell’incontro per confermarmi con sensi della pit distinta stima, 


di vostra paternita 
affhho nel Signore 


L. BS. R. CARD. MERRY DEL VAL. 


VICARIATUS URBIS 


DECRETUM 


UTERQUE CLERUS PROHIBETUR INTERESSE PUBLICIS KYNEMATOGRAPHIS IN 
URBE. 


Una delle principali cure del nostro ufficio @ quella di vigilare affinché 
non s’introducano nel clero abitudini, che male si addicono alla santita e 
al decoro dello stato ecclesiastico. Essendoci noto pertanto come persone 
appartenenti al clero, cosi secolare come regolare, frequentino i pubblici 
cinematografi, dove non di rado si offendono la religione e la morale, 
abbiamo creduto nostro dovere informare di cid il Santo Padre, invo- 
cando provvedimenti opportuni ed efficaci a togliere cosi grave abuso. 

Nel nome quindi del Santo Padre, e con l’autorita di Lui per questo 
scopo concessaci, mentre ricordiamo al clero l’obligo di non frequentare 
i pubblici teatri, vietiamo in particolare agli ecclesiastici dell’uno e del- 
altro clero di assistere agli spettacoli che si svolgono nei pubblici cine- 
matografi di Roma, senza aleuna eccezione. 

Per espresso volere dello stesso S. Padre, qualora, che Dio nol voglia, 
da ecclesiastici dell’uno e dell’altro clero si contravvenisse a queste dispo- 
sizioni, procederemo contro i trasgressori con le pene canoniche, compresa 
la sospensione a divinis. 

Roma, dalla nostra residenza, il 15 Luglio 1909. 


PIETRO CARD. VICARIO. 
L. #8. 
Francesco Can. Faberi, Segretario. 

S. CONGREGAZIONE CONCISTORIALE 
NOMINE 

Il S. Padre, con decreto concistoriale da spedirsi per Bolla, si é degnato 
di promuovere: 

12 Luglio 1909.— Tl Rev. Can. D. Angelo Paino alla sede cattedrale di 
Lipari. 

13 Luglio. — Mons. Giovanni Vaughan, Prelato domestico di S. 8., alla 
sede vescovile titolare di Sebastopoli, e ad Ausiliare di Salford. 

20 Luglio. —Tl Rev. P. Gregorio Diamare, Priore claustrale, ad abate ed 
Ordinario di Monte Cassino. 

24 luglio. — Il Rev. P. Giuseppe Abbet, Abate di S. Maurizio nel Vallese, 
a Vescovo titolare di Betlem. 


SEGRETERIA DI STATO 


NOMINE 
Il Santo Padre, con biglietto della Segreteria di Stato e con Breve pon- 
tificio, si ¢ degnato di nominare: 
Protonotario apostolico di numero partecipante: 


7 Luglio 1909. — Mons. Giovanni Zani-Caprelli, di Roma. 

Protonotari apostolici ad instar participantium: 


6 Luglio 1909. — Mons. Patrizio J. Mac Namara, della diocesi di Brooklyn. 

14 Luglio. — Il Rev. D. Giuseppe Rovetta, Abate di Montechiari in diocesi 
di Brescia. 

15 Luglio. — Il Rev. D. Giacomo Federkiewiez, Decano infulato del Ca- 


pitolo cattedrale di Premislia; 
— Il Rev. D. Giuseppe Stachyrak, Prelato scolastico della Cattedrale della 


medesima diocesi. 
Prelati domestici: 


6 Luglio 1909. — ll Rev. D. Concezio Leopardi, Vicario generale della dio- 
cesi di Atri; 

— Il Rev. D. Raimondo Marchancoses, Vicario generale e rettore della 
chiesa di Albarrazin (Spagna); 

— Mons. Carlo Kmoch, Canonico della Collegiata di Veteroboleslavia in 
diocesi di Praga. 

8 Luglio. — Mons. Tommaso Taaffe, rettore della chiesa di 8S. Patrizio in 
Brooklyn. 

9 Luglio. — Il Rev. D. Giacomo Flood, fondatore e parroco della chiesa 
di S. Giovanni evangelista in Nuova York; 

— Il Rev. D. Francesco Wall, Presidente dell’associazione degli ex-alunni 
del Collegio dell’America del Nord (Stati Uniti). 

13 Luglio. — Tl Rev. D. Agostino Pieper, dell’archidiocesi di Colonia, Mem- 
bro del Centro cattolico al Parlamento in Germania; 

— Il Rev. D. Carmine Garzone, arciprete-curato di Serra-Pratola in diocesi 
di Avellino. 

15 Luglio. —Tl Rev. D. Alfonso Fischetti, Arcidiacono della Cattedrale e 
Pro-Vicario generale di S. Angelo dei Lombardi. 

22 Luglio. —Tl Rev. D. Giuseppe Sirois, Curato al Capo 8. Ignazio nell’ar- 
chidiocesi di Québec. 


Il 8. Padre, con biglietto di S. E. R.ma Mons. Maggiordomo e con Breve 
pontificio, si ¢ degnato di nominare: 


Cappellani comuni: 


23 Giugno 1909.— Tl Rev. D. Pasquale Catacchio, Officiale della Segre- 
teria di Stato 
2 Luglio. — Tl Rev. D. Pio Rossignani, di Roma. 

ONORIFICENZE 


Il Santo Padre, con biglietto della Segreteria di Stato e con Breve ponti- 
ficio, si ¢ degnato di conferire le seguenti onorificenze: 


La Gran Croce di 8. Gregorio magno, classe civile: 
3 Luglio 1909. — A 8. E. il Sig. Sergio Sazonow, gia Inviato straordinario 
e Ministro plenipotenziario di Russia presso la S. Sede. 
7 Luglio. — Al Sig. Conte Costantino Potocki, appartenente all’aristocrazia 
della Polonia. 


La Commenda dell’Ordine di 8. Gregorio magno con placea, classe civile. 


8 Luglio 1909. — Al Sig. Giacomo J. Walsh, Decano della facolt& medica 
nell’Universita di Fordham (Stati Uniti di America). 


La Commenda dell’Ordine di 8. Gregorio magno, classe civile: 


8 Luglio 1909. — Al Sig. Franceseo J. Quinlan, professore nella Univere 
sita di Fordham (Stati Uniti d’America); 

— Al Sig. Giovanni J. Delany, avvocato in Nuova York. 

14 Luglio. — Al Sig. Giovanni Boyd Harvey, della diocesi di Newport. 

17 Luglio. — Al Sig. Conte Giovanni Czarnecki, dell’archidiocesi di Posen. 


Il Cavalierato dell’Ordine di 8. Gregorie magno, classe civile: 


2 Luglio 1909. — Al Sig. Alberto Frommer, maestro di cappella in Cannes, 


diocesi di Nizza. 

7 Luglio. — Al Sig. Avv. Alberto Vanderheyde, di Ostenda in diocesi di 
Bruges; 

— Al Sig. Conte Filippo Pagani-Planca-Incoronati, di Roma. 

8 Luglio. — Al Sig. Ippolito Suys, dell’archidiocesi di Malines; 

— Al Sig. Edmondo G. Hurley, prof. di canto gregoriano in Nuova-York; 

— Al Sig. Prof. Carlo Herbermann, direttore dell’Enciclopedia cattolica 
(Stati Uniti d’America). 

9 Luglio. — Al Sig. Beniamino Coleman, di Nuova York. 

12 Luglio. — Al Sig. Barone Giovanni Ferdinando Maria d’Huart, Presi- 
dente del Comitato cattolico di Maubeuge in diocesi di Cambrai. 

19 Luglio — Al Sig. Maurizio Gilbert, industriale a Cuesmes-les-Mons in 


diocesi di Tournay. 
Il Cavalierato di S. Gregorio magno, classe militare: 
21 Luglio 1909. — Al Sig. Giovanni Vogelsang, Sergente maggiore della 
Guardia svizzera pontificia. 
Il Cavalierato dell’Ordine di 8S. Silvestro: 
15 Luglio 1909. — Al Sig. Salvatore Fidanza, di Roma. 

MAGGIORDOMATO DI SUA SANTITA 


NOMINE 


La Santita di nostro Signore, con biglietto di S. E. Rina Mons. Maggior- 
domo, si ¢ degnata di nominare: 


Camerieri segreti soprannumerari: 


5 Luglio 1909. — Il Rev. D. Carlo Czernotzky, parroco di Leobschiitz nel- 
Varchidiocesi di Olmiitz; 

— Il Rev. D. Silvestro di Castro, dell’archidiocesi di Marianna; 

— Il Rev. D. Giovanni Hromadka, dell’archidiocesi di Vienna; 

— Il Rev. D. Giuseppe Farsky, dell’archidiocesi di Praga; 

— Il Rev. PD. Andrea Koestler, della medesima archidiocesi; 

—Il Rev. D. Giuseppe Schmid, della medesima archidiocesi; 

—TIl Rev. D. Giuseppe Luigi de Sousa e Sa, dell’archidiocesi di Evora; 

— Il Rev. D. Giuseppe Maria da Cruz Simedo, della medesima archidiocesi; 

—Il Rev. D. Giuseppe Bernardo d’Oliveira, della medesima archidiocesi; 

— Il Rev. D. Giuseppe Manuel da Silveira Barradas, Vice-rettore del Semi- 
nario di Evora. 

12 Luglio. — Il Rev. D. Carlo Becker, della diocesi di S. Pietro del Rio 
Grande; 

—TIl Rev. D. Pasquale Minichini, canonico e parroco della Collegiata ¢i 
8S. Michele in Nola. 


Camerieri donore in abito paonazzo: 


12 Luglio 1909. — Tl Rev. D. Alfonso Frattari, della diocesi di La Plata. 


NECROLOGIO 


27 Giugno 1909. — Mons. Giuseppe Cotter, Vescovo di Winona. 
9 Luglio. — Mons. Giacomo Murray, Vescovo di Maitland (Australia). 
16 Luglio. — Mons. Giovanni Shanley, Vescovo di Fargo (St. Un. d’Am.), 


18 Febbraio 1909. — Rev. P. Giulio di Gesii e Maria, dei Minori, Consul- 
tore della S. Congregazione dell’Indice. 

